**Конгруенција** у преводу на наш језик значи **СЛАГАЊЕ**.

Конгуренција је слагање придевских речи са именицама у роду, броју и падежу, као и глагола у служби предиката са именицама (именичким синтагмама) или заменицама у служби субјекта у лицу, броју и роду.

Речи које контролишу слагање су именице. **Именица** диктира, усмерава и одређује које ће се речи салгати, па је зато називамо **контролор конгуренције**.

Речи које се слажу су: придеви, придевске заменице, редни бројеви и глаголи у личном облику.

Категорије у којима се речи слажу су код придева: род, број и падеж, а код глагола лице и број. Ове граматичке категорије које учествују у конгуренцији називамо конгурентне категорије.

 **Конгуренција придева**

Ако се подсетимо да су придеви несамосталне речи, које разликују сва три рода и оба броја (једнину и множину) и да зависе од именице уз коју стоје, те узимају њен род, број и падеж, онда је јасно да је неправилно: Лепа Марко. Дакле, придеви са именицом се слажу у роду, броју и падежу. Тако придев који стоји уз именицу од ње узима род, број и падеж. Пример: леп човек, лепи људи, лепа жена, лепе жене, лепо дете, лепа деца. Дакле, придеви са именицом се слажу: у роду, броју и падежу.

Шта још треба да знамо

Кад имамо субјекте различитог рода, онда предност има мушки род.

Пример: Драган и Сања (субјекат) су дошли (предикат). Не може: Драган и Сања су дошле. Дакле, предност се даје МУШКОМ РОДУ. Међутим, имамо именица које носе граматички женски род, али означавају именице природног мушког рода. Најбољи пример за то је именица ВЛАДИКА. У том случају предност се даје природном роду. Међутим, има именица са граматичким женским родом, а у пракси знамо да ту функцију врше и особе мушког рода (жена не може бити владика). Међутим, кад је прредикат мушког или женског граматичког рода, а субјекат природног мушког или женског рода, онда је У ДУХУ НАШЕГ ЈЕЗИКА ИСПРАВНО РЕЋИ: Судија Милан је донео пресуду, као и Судија Марија је донела пресуду. Посебну пажњу привлаче именице у функцији титуле, или звања: доктор, професор, доцент, лекар, кардиолог, асистент, ментор, наставник, учитељ итд. Наиме, реч је о томе да се у нашем језику неоправдано одомаћили изрази докторка, професорица, професорка, асистенкиња, а нарочито - учитељица. Иако у дипломама за ова звања нема женског рода, титуле и звања се преводе у женски род, а све због равноправности родова.

1.) Придеви, придевске заменице и придевске синтагме у служби атрибута слажу се са именицом као главном речју у синтагми у роду, броју и падежу.

Пример: Јуче сам купила зелену капу.

капа – именица као главна реч у именичкој синтагми,

зелену – придев у служби атрибута.

Слагање придева "зелену" је извршено у роду, броју и падежу (род: женски, број: једнина, падеж: акузатив).

2.) Придеви, придевске заменице и придевске синтагме у служби именског дела предиката слажу се са именицом (или именичком синтагмом) у служби субјекта у роду, броју и падежу.

Пример: Моја капа је зелена.

Моја – придевска заменица у служби атрибута у именичкој синтагми

капа – именица као главна реч именичке синтагме у служби субјекта

је – помоћни глагол јесам/бити као део именског предиката

зелена – придев у служби именског дела предиката

Слагање придева "зелену" је извршено у роду, броју и падежу (род: женски, број: једнина, падеж: номинатив).

**Конгуренција глагола**

1.) Сваки глагол у служби предиката слаже се са именицом или личном заменицом у служби субјекта у лицу и броју.

Пример: Милена пева. Милош пева. Дете пева.

Милена, Милош, дете – именица у служби субјекта

пева – глагол у служби предиката

Слагање глагола "пева" је у лицу и броју (лице: треће, број: једнина). За све родове (мушки, женски, средњи) употребљава се исти облик глагола тако да кажемо да нема слагања у роду.

2.) Само ако је глаголски облик сложен са радним или трпним придевом, предикат се слаже са именицом (именичком синтагмом) или заменицом у служби субјекта у лицу, броју и роду.

**Пример:** Милош је допутовао.

Милош – именица мушког рода у служби субјекта

је допутовао – глагол (у личном глаголском облику) у служби предиката

Слагање у лицу, броју и роду (лице: треће, број: једнина, род: мушки)

**Пример:** Сања је допутовала.

Сања – именица женског рода у служби субјекта

је допутовала – глагол (у личном глаголском облику) у служби предиката

Слагање у лицу, броју и роду (лице: треће, број: једнина, род: женски)

**Конгуренција бројева**

1.) Редни бројеви у служби атрибута слажу се са именицом као главном речју у синтагми у роду, броју и падежу.

Пример: Завршила сам први задатак.

задатак – именица као главна реч у именичкој синтагми

први – редни број у служби атрибута

Слагање редног броја "први" је у роду, броју и падежу (род: мушки, број: једнина, падеж: акузатив)

2.) Редни бројеви у служби именског дела предиката слажу се са именицом (или именичком синтагмом) у служби субјекта у роду, броју и падежу.

**Пример:** Мој син је први!

Мој – придевска заменица у служби атрибута у именичкој синтагми

син – именица као главна реч именичке синтагме у служби субјекта

је – помоћни глагол јесам/бити као део именског предиката

први – редни број у служби именског дела предиката

Слагање редног броја "први" је у роду, броју и падежу (род: мушки, број: једнина, падеж: номинатив)

3.) У реченици у којој је број у функцији субјекта конгруенција је сложена.

Уз основне бројеве два, три и четири ако означавају мушки и средњи род, употребљава се предикат средњег рода у множини, а ако бројеви означавају женски род, предикат је женског рода у множини.

**Пример:** Два канаринца су певала. Два детета су певала. Две птице су певале.

 Уз бројеве пет и надаље, без обзира који род да означавају, предикат је средњег рода у једнини:

**Пример:** Десет момака је положило испит. Дванаест девојака је положило испит.

 Уз збирне бројеве се обично слаже предикат средњег рода у једнини, а ређе предикат средњег рода у множини:

**Пример:** Дошло је троје деце.

4.) Уз бројне именице којима се означава неки број мушких особа, део предиката у личном облику је у множини, а део предиката који разликује род може се употребити двојако:

Пример: Тројица су допутовала. Тројица су допутовали.

Када у једној реченици има више субјеката средњег или различитог рода, предикат је тада у множини мушког рода.

**Примери:**

Дете и куче су шетали по парку.

Иван и Ана су стигли у Београд.

Ваше писмо и њена разгледница одмах су послати.

Татино одело и капут су купљени у истој продавници.

Правила и процедуре се поштују у нашој компанији.

Именице које се завршавају на ат (а) у множини имају двојаке облике (у женском и мушком роду).

**Примери**

ЈЕДНИНА: демократ(а)

МНОЖИНА: демократи, демократе

Именице које се завршавају на ист (а) много чешће у множини имају облике у мушком роду

**Примери:**

ЈЕДНИНА: спортист(а)

МНОЖИНА: спортисти

У свим случајевима атрибут мора да се слаже са обликом именице.

**Примери:**

славне демократе, славни демократи

**Граматичка и семантичка конгруенција**

**Граматичка конгруенција** је слагање именице са граматичким родом, а **семантичка конгруенција** је слагање именице са природним родом.

Именице се према граматичком роду, који се одређује на основу њихове промене (типа деклинације), деле на именице мушког, женског и средњег рода. Између граматичког рода именица и пола њима означених особа (природног рода) постоји системска веза, тако да се особе мушког пола означавају именицама мушког, а особе женског пола именицама женског граматичког рода. Млада бића (дете, маче, теле) означавају се именицама средњег граматичког рода јер немају уочљиво развијене одлике мушког/женског пола.

Овде се, пре свега ради о слагању субјекта и предиката у реченици, односно, именице у служби субјекта са глаголским или именским делом предика.

Правило је да се субјекат и предикат слажу у роду, броју и падежу. Тако, рецимо, ако је субјекат именица мушког рода у једнини, и предикат мора бити мушког рода у једнини. Ако је предикат исказан глаголским обликом који не разликује род, онда се он са субјектом слаже само у броју.

**Пример:** Марко пише.

Субјекат Марко је мушки род треће лице једнине, и глаголски предикат ПИШЕ је треће лице једнине презента, али не разликује род.

**Пример:** Мира пише.

Субјекат (Мира) женски род треће лице једнине, предикат (ПИШЕ) - теће лице једнине.

Међутим, у реченици: Марко је писао.

 Субјекат Марко и предикат је писао - слажу се у броју и роду - Марко (субјекат) мушки род, треће лице једнине, је писао (предикат) - мушки род, треће лице једнине перфекта глагола ПИСАТИ. Не може Марко је писала, или Марко су писали.

У реченици: Мира је писала субјекат и предикат се слажу у роду и броју: именица Мира је женског рода - трће лице једнине, а предикат је писала перфекат глагола ПИСАТИ - теће лице једнине - женског рода. Ако је субјекат у напоредном односу две именице различитог рода: Пера и Мира (множина), онда ће предикат бити у множини мушког рода - су писали. **Дакле, предност се даје мушком роду**. Не може: Пера и Мира су писале. Кад је реч о именском предикату, онда се он, ако је именски део предиката ПРИДЕВ, са субјектом слаже у роду, броју и падежу.

**Пример:** (1) Марко је леп. (2) Девојке су лепе.

У оба случаја субјекат и предикат се слажу у роду, броју и падежу: (Марко, мушки род, једнина, номинатив; девојке - женски род, множина, номинатив.)

**Изузетак** су реченице са именским делом предиката кад је у њему именски део ИМЕНИЦА. Тако, потпуно салагање у роду, броју и падежу кад су субјекат и именски део предикта именице истог рода (Марко је столар). Међитим, кад је субјекат женског рода, а именски део предикта именица мушког рода, нема слагања по роду, него само по броју и падежу.

**Пример:** Весна је доктор.

Субјекат (Весна) је у једнини, именски део предиката (доктор) такође, је у једини; субјекат (Весна) је у номинативу једнине, а исто и предикат. Разлика је само у томе што је субјекат (Весна) женског рода, а именски деоо предиката у мушком роду. Могли смо рећи и овако: Весна је докторица. - Но, то је друга прича.

**Именице** газда, слуга старешина, судија, војвода, комшија, Никола, Алекса, Немања... су именице граматичког женског рода, али означавају особе мушког пола. Код њих је у једнини дозвољена само граматичка конгруенција, док су у множини дозвољене и семантичка и граматичка, мада семантичка није уобичајена.

**Примери:**

ЈЕДНИНА: Онај комшија је стигао. (граматичка конгуренција)

МНОЖИНА: Оне комшије су стигле. (граматичка конгуренција)

МНОЖИНА: Они комшије су стигли. (семантичка конгуренција)

Код именица које означавају особе и мушког и женског пола (пијаница, скитница, варалица, кукавица, ухода, будала, улизица муштерија...) слагање и у једнини и у множини може да буде двојако, мада у множини то није уобичајено.

**Примери:**

ЈЕДНИНА: Она пијаница је пала. (граматичка конгуренција)

ЈЕДНИНА: Онај пијаница је пао. (семантичка конгуренција)

МНОЖИНА: Оне пијанице су пале. (граматичка конгуренција)

МНОЖИНА: Они пијанице су пали. (семантичка конгуренција)

Задаци: Препиши есенцију текста (ако не знаш шта знаши есенција, сазнај и упамти) и испрати видео путем овог линка <https://www.youtube.com/watch?v=hFhLRwrjfsQ>